கேள்வி: பொகாரோ எஃகு நகரத் தொடருந்து நிலையம் - வரலாறு என்பது என்ன?
பதில்: இந்த தொடருந்து நிலையம் மற்றும் இதைச் சுற்றியுள்ள பகுதிகள் முன்பு அசாரிபாக் மாவட்டத்தில் உள்ள மராபரி என்று அழைக்கப்பட்டன. சுற்றியுள்ள பகுதிகள் இன்றும் மராபாரி என்று அழைக்கப்படுகின்றன. பொகாரோ எக்கு ஆலையின் கட்டுமானத்துடன், தொடருந்து நிலையம் பொகாரோ எக்கு நகரத் தொடருந்து நிலையம் என மறுபெயரிடப்பட்டது. இப்பகுதியில் முன்னர் அமைக்கப்பட்ட இரயில் பாதைகளில் 1906-இல் திறக்கப்பட்ட கிழக்கிந்திய இரயில்வே நிறுவனத்தின் முக்கிய பாதையில் இது அமைந்துள்ளது. கோமோ மற்றும் பர்ககானா இடையே நிலக்கரி சுரங்கத்திற்காக இந்நிலையம் தொடங்கப்பட்டது. 1927-இல் கோமோ-பர்ககானா பாதை செயல்பாட்டில் வந்தது. வங்காள நாக்பூர் இரயில்வே நாக்பூரிலிருந்து அசன்சோல் வரை பாதையை உருவாக்கி 1891-இல் சரக்கு போக்குவரத்தினைத் தொடங்கியது. இந்த பாதை 1907-இல் கோமோக் வரை பின்னர் நீட்டிக்கப்பட்டது. மொகூடா-சந்திரபுர இணைப்பு 1913-இல் செயல்பாட்டில் வந்தது. நீளமான சந்திரபுரா-முரி-ராஞ்சி-ஹாட்டியா பாதை 1957-இல் தொடங்கப்பட்டு 1961-இல் நிறைவடைந்தது.